צ'ירו אימובילה

**צ'ירו אימובילה** (באיטלקית: **Ciro Immobile**; נולד ב-20 בפברואר 1990) הוא כדורגלן איטלקי המשחק בעמדת החלוץ בפריז מליגת העל הצרפתית. אימובילה הוא זוכה נעל הזהב האירופית לעונת  והוא מלך שערי לאציו בכל הזמנים.

## קריירה
### קריירת נוער
אימובילה התחיל את קריירת הנוער שלו בסורנטו קאלצ'ו.

בעונת  כבש 30 שערים בקבוצת הנוער, מה שהרשים את המשקיפים של יובנטוס מהסרייה א', שהחתימה אותו ב-1 ביולי 2008.

### יובנטוס
אימובילה שיחק בקבוצת הנוער של יובנטוס בחצי הראשון של עונת . ב-14 במרץ 2009 ערך את ההופעה הראשונה שלו בבוגרים בניצחון 1–4 על בולוניה כשהחליף את הקפטן אלסנדרו דל פיירו בדקה ה-89. ב-25 בנובמבר שיחק לראשונה במשחק במסגרת האירופית כשהחליף במחצית השנייה את דל פיירו במשחק מול בורדו במסגרת ליגת האלופות.

#### השאלות לסרייה ב'
ב-1 ביולי 2010 הושאל אימובילה לרובור סיינה שירדה אז לסרייה ב'. ב-15 בינואר הושאל ל, גם היא מהסרייה ב'. בתום העונה בחרה יובנטוס להשאיל את אימובילה גם בעונת , והשאילה אותו לפסקארה, גם היא מהסרייה ב'. בעונה זו פרץ כשכבש 28 שערים ב-37 משחקים והפך למלך השערים של הליגה.

### גנואה
גנואה, שהתרשמה מהשחקן רכשה מחצית מכרטיסו ב-4 מיליון אירו והוא עבר לשחק אליה אחרי שסיים את תקופת ההשאלה הארוכה שלו מיובנטוס לקבוצות הליגה השנייה. בנוסף, העבירה גנואה בתמורה ליובנטוס 50 אחוזים מכרטיסו של החלוץ הגנאי ריצ'מונד בואצ'י, שהיה שייך לה. אימובילה החל לשחק בגנואה ב-1 ביולי 2012, ובעונתו הראשונה בקבוצה שיחק ב-33 משחקים וכבש 5 שערים.

### טורינו
ב-12 ביולי 2013 רכשה יובנטוס מגנואה בחזרה את 50 האחוזים מכרטיסו של אימובילה תמורת 2.8 מיליון אירו ומכרה אותם באותו יום לטורינו תמורת אותו מחיר. בעונת 2013/2014 צ'ירו 22 שערי ליגה ב-33 הופעות וזכה בתואר מלך השערים של הסרייה א' כשהוא כובש את כל השערים בלי אף פנדל ומצעיד את קבוצתו למקום השביעי ולמוקדמות הליגה האירופית.

### בורוסיה דורטמונד
ב-2 ביוני 2014 חתם אימובילה בבורוסיה דורטמונד מהבונדסליגה תמורת 19 מיליון אירו

את שערו הראשון בקבוצה כבש ב-16 בספטמבר בניצחון הביתי 2-0 על ארסנל במסגרת ליגת האלופות. 8 ימים לאחר מכן כבש את שערו הראשון בליגה, שהיה שער השוויון בתיקו 2-2 עם שטוטגרט. ב-1 באוקטובר כבש את שערו השני בליגת האלופות בניצחון 0–3 של קבוצתו מול אנדרלכט.

### סביליה
ב-12 ביולי 2015 הושאל לעונה אחת לסביליה מהלה ליגה. הוא ערך את הופעת הבכורה שלו במדי הקבוצה ב-11 באוגוסט בהפסד 4–5 לברצלונה בסופר קאפ האירופי. ב-8 בנובמבר כבש את שערו הראשון בליגה בניצחון 2–3 על ריאל מדריד.

ב-13 בינואר 2016 רכשה אותו סביליה מדורטמונד תמורת 11 מיליון אירו.

#### השאלה לטורינו
יום לאחר מכן חזר לטורינו בהשאלה עד לסיום העונה. במהלך ההשאלה הבקיע במדי הקבוצה חמישה שערים ב-14 משחקים.

### לאציו
ב-26 ביולי 2016 חתם בלאציו תמורת 8.5 מיליון אירו.

עונת  הייתה עונת השיא של אימובילה בקריירה. הוא סיים כמלך שערי הסרייה א', עם 36 שערים ובכך השווה את שיא כל הזמנים של הליגה שהיה שייך אז לגונסאלו היגוואין. בכך הוא גם זכה בנעל הזהב האירופית.

ב-5 במרץ 2022 כבש שער בניצחון 0–3 על קליארי. היה זה שערו ה-143 בליגה במדי לאציו, ובכל השתווה למלך שערי המועדון בכל הזמנים, סילביו פיולה. בהמשך עקף גם את פיולה והפך בעצמו למלך שערי המועדון בכל הזמנים.

באפריל 2023 נפצע קשה בתאונת דרכים, בה רכבו התנגש חזיתית ברכבת חשמלית. בתאונה שבר צלע, ועצם בעמוד השדרה.

### בשיקטש
ב-13 ביולי 2024, לאחר 8 שנים, עזב אימובילה את לאציו וחתם אימובילה בבשיקטש מליגת העל הטורקית.

שבוע לאחר מכן ערך את הופעת הבכורה שלו במדי בשיקטש במשחק ידידות נגד גראצר א.ק. מהבונדסליגה האוסטרית. ב-3 באוגוסט כבש את צמד השערים הראשון שלו במועדון בניצחון 5-0 על גלאטסראיי במסגרת הסופרקאפ הטורקי.

### בולוניה
ב-10 ביולי 2025 חזר לאיטליה וחתם על חוזה לשנה בבולוניה עם אופציה לעונה נוספת בהעברה חופשית. ב-23 באוגוסט ערך את הופעת הבכורה שלו במועדון בהפסד 0–1 לרומא במחזור הפתיחה של הסרייה א' לעונת 2025/2026.

### פריז
ב-1 בפברואר 2026 חתם בהעברה חופשית בפריז, העולה החדשה לליג 1. הוא ערך את הופעת הבכורה שלו במדי פריז 3 ימים לאחר מכן, כשעלה כמחליף בדקה ה-58' במקומו של  בהפסד 2-0 ללוריאן בשמינית גמר הגביע הצרפתי.

## נבחרת לאומית
ההופעה הראשונה של צ'ירו במדים של נבחרת איטליה הצעירה הייתה ב-25 במרץ 2009 מול נבחרת אוסטריה הצעירה.
את השער הראשון שלו במדים הכחולים כבש ב-25 באפריל 2012 בהופעה השנייה שלו בנבחרת במשחק ידידות מול נבחרת סקוטלנד הצעירה שנגמר בתוצאה 1–4.
צ'ירו נמנה גם על סגל הנבחרת עד גיל-21 ביורו צעירות 2013 שהתקיים בישראל, ואף כבש במשחק הגמר מול נבחרת ספרד באצטדיון טדי בהפסד 2–4 לנבחרת ספרד הצעירה.

הוא זומן לראשונה לשחק במדי הנבחרת הבוגרת ב-2 במרץ 2014 על ידי מאמן הנבחרת באותה עת צ'זרה פראנדלי, במשחק ידידות מול ספרד והוחלף בדקה ה-69 על ידי אלסיו צ'רצ'י המשחק הסתיים בתוצאה 0–1 לנבחרת ספרד.
אימובילה זומן לסגל הנבחרת במונדיאל 2014 בברזיל, הוא כבש שלושער ובישל צמד במשחק ההכנה האחרון של הנבחרת לפני המונדיאל שנגמר בתוצאה 3–5 לאיטליה מול קבוצת פלומיננסה המקומית.

אימובילה ערך את הופעת הבכורה שלו במונדיאל כשנכנס כמחליף בניצחון 1–2 של נבחרתו על נבחרת אנגליה. אימובילה פתח בהרכב של נבחרת איטליה והוחלף בהפסד של נבחרתו 0–1 לנבחרת אורוגוואי במסגרת המחזור ה-3 של שלב הבתים במונדיאל.

## סטטיסטיקות קריירה
### קריירת מועדונים
מעודכן ל-23 באוגוסט 2025

### נבחרת איטליה
מעודכן ל-9 בספטמבר 2023

## תארים
### קבוצתיים
**פסקארה**
* סרייה ב': 2011/2012

**בורוסיה דורטמונד**
* הסופר קאפ הגרמני: 2014

**לאציו**
* קופה איטליה: 2018/2019
* הסופר קאפ האיטלקי : 2017, 2019

;בשיקטש 
*הסופר קאפ הטורקי: 2024

#### נבחרת איטליה
* אליפות אירופה: יורו 2020

### אישיים
* שחקן השנה בסרייה ב': 2012
* מלך השערים בסרייה ב': 2011/2012
* מלך השערים בסרייה א' (3): 2013/2014, 2017/2018, 2019/2020
* נבחרת העונה בסרייה א' (3): 2013/2014, 2017/2018, 2019/2020
* מלך השערים בליגה האירופית: 2017/2018
* נבחרת העונה בליגה האירופית: 2017/2018
* שחקן החודש בסרייה א': אוקטובר 2019
* נעל הזהב האירופית: 2019/2020
* ספורטאי השנה באיטליה: 2020

## קישורים חיצוניים

## הערות שוליים

קטגוריה:כדורגלנים איטלקים
קטגוריה:חלוצי כדורגל איטלקים
קטגוריה:כדורגלני יובנטוס
קטגוריה:כדורגלני סיינה
קטגוריה:כדורגלני גרוסטו
קטגוריה:כדורגלני פסקארה
קטגוריה:כדורגלני גנואה
קטגוריה:כדורגלני טורינו
קטגוריה:כדורגלני בורוסיה דורטמונד
קטגוריה:כדורגלני סביליה
קטגוריה:כדורגלני לאציו
קטגוריה:כדורגלני בשיקטש
קטגוריה:כדורגלני בולוניה
קטגוריה:כדורגלני פריז
קטגוריה:כדורגלני נבחרת איטליה
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני יורו 2020
קטגוריה:ספורטאים איטלקים בגרמניה
קטגוריה:ספורטאים איטלקים בספרד
קטגוריה:איטלקים שנולדו ב-1990